title: Παράσταση και γεωγραφική απεικόνιση κανόνων διαχείρισης κρίσεων
titleType: AlternativeTitle
Creators: name: Haletsou, Ekaterini C.
Publisher: name: National Technological University of Athens
Year: 2009
Subjects: Βάσεις δεδομένων
Συστήματα γεωγραφικών πληροφοριών
Απεικόνιση
Κανόνες
Πλημμύρες
Databases
GIS
Google earth
Rules
Floods

description: 160 σ.
description: Στην παρούσα εργασία, μελετάται η χρήση των πληροφοριακών συστημάτων σε θέματα διαχείρισης κρίσεων. Βασικό ρόλο για την αντιμετώπιση έκτακτων περιπτώσεων αποτελεί η όσο το δυνατόν πληρέστερη γνώση των κινδύνων, καθώς και η ενσωμάτωση αυτής της γνώσης στην ανάπτυξη συστημάτων πληροφοριών με σκοπό τη μείωση των επιπτώσεων των φυσικών καταστροφών. Στο σημείο αυτό πρέπει να τονιστεί το γεγονός ότι οι σχεδιαστές των συστημάτων αυτών αντιμετωπίζουν πολλές δυσκολίες λόγω ελλιπούς ή ανομοιογενούς πληροφορίας η οποία πρέπει να αξιολογηθεί και να οργανωθεί κατάλληλα. Στο Κεφάλαιο 1 αναπτύσσεται το θέμα το οποίο αναφέρθηκε παραπάνω καθώς επίσης γίνεται μια εισαγωγή στην εξέλιξη των φυσικών καταστροφών και στη διαχείριση κρίσεων. Επιπλέον, παρατίθενται διευκρινίσεις για το τι είναι τα Συστήματα Γεωγραφικών Πληροφοριών καθώς και για το πώς αξιοποιούνται στον τομέα διαχείρισης φυσικών κινδύνων. Ακόμα, γίνεται αναφορά στα στοιχεία παράστασης γνώσης και αναπτύσσονται οι έννοιες της μετα - πληροφορίας, των οντολογιών και των έμπειρων συστημάτων, ενώ τονίζεται η αξία των ανοιχτών προτύπων, όπως είναι η γλώσσα περιγραφής XML, σε σχέση με την ανταλλαγή δεδομένων και τη διασφάλιση της διαλειτουργικότητας. Τέλος, δίνεται το στίγμα της εργασίας, δηλαδή μία σύντομη περιγραφή του στόχου και των διαδικασιών οι οποίες υλοποιήθηκαν για την ολοκλήρωσή της. Η παράγραφος αυτή αποτελείται από υποενότητες οι οποίες αναφέρονται στη διαδικασία εξόρυξης κανόνων από πηγές πληροφοριών, στη σχεδίαση, δόμηση, ενημέρωση και λειτουργία της βάσης δεδομένων, καθώς και στην υλοποίηση της απεικόνισης ερωταπαντήσεων από τη βάση δεδομένων σε περιβάλλον Google Earth. Το Κεφάλαιο 2 περιλαμβάνει την ανάλυση της διαδικασίας συλλογής και εξόρυξης κανόνων από πηγές πληροφοριών. Αρχικά γίνεται αναφορά στη διαχείριση κρίσεων πλημμύρας και θίγεται το ζήτημα της σχέσης ανάμεσα στη ζημιά από πλημμύρα, την ευπάθεια και την αντίληψη κινδύνου. Σε αυτά τα πλαίσια, αναφέρονται κάποιοι δείκτες οι οποίοι συμβάλλουν στην καλύτερη μελέτη των πλημμυρών και αναλύονται οι σχέσεις μεταξύ κάποιων βασικών εννοιών. Ακολούθως, περιγράφεται η διαδικασία προσέγγισης που ακολουθήθηκε στην παρούσα εργασία και κατόπιν παρουσιάζονται και αναπτύσσονται περιληπτικά οι κυριότερες πηγές από τις οποίες αντλήθηκαν τα στοιχεία που χρησιμοποιήθηκαν για τη βάση δεδομένων η οποία δομήθηκε στην πορεία. Στο τέλος του κεφαλαίου δίνονται πληροφορίες για τον τρόπο ταξινόμησης των στοιχείων και για τον εννοιολογικό προσδιορισμό των κατηγοριών στις οποίες ομαδοποιήθηκαν. Ο σχεδιασμός και η δόμηση της βάσης δεδομένων, στην οποία πραγματοποιήθηκε η εισαγωγή της συλλεχθείσας πληροφορίας, περιγράφονται στο Κεφάλαιο 3. Αναλύονται οι απαιτήσεις από μια τέτοια βάση και παρατίθεται μία συνοπτική περιγραφή κάθε οντότητας που χρησιμοποιήθηκε. Επιπλέον, παρουσιάζεται το σχήμα της βάσης δεδομένων, ακολουθεί το διάγραμμα οντοτήτων - συσχετίσεων και γίνεται αναφορά στους κατασκευαστικούς περιορισμούς και στην εμβέλεια της βάσης. Τέλος, επισημαίνεται ο ρόλος των ερωτημάτων (queries) που δημιουργήθηκαν και εκτελέστηκαν με σκοπό τη διαχείριση της πληροφορίας. Το Κεφάλαιο 4 έχει ως στόχο την ανάλυση της διαδικασίας απεικόνισης του περιεχομένου της βάσης δεδομένων σε περιβάλλον Google Earth. Αρχικά γίνεται μια εισαγωγή σχετικά με την τεχνολογία Google Earth και την περιγραφική γλώσσα KML, καθώς το αρχείο στο οποίο πραγματοποιήθηκε η εξαγωγή της βάσης δεδομένων είναι kml μορφής. Επιπροσθέτως, αναλύεται η ροή των εργασιών που πραγματοποιήθηκαν στο περιβάλλον της MS Access, όπου με χρήση του εργαλείου της Visual Basic, συντάχθηκε ο κώδικας μετατροπής του περιεχομένου της βάσης σε αρχείο kml, ο οποίος και παρουσιάζεται εμβόλιμα στο κείμενο. Το τελευταίο τμήμα του παρόντος κεφαλαίου είναι αφιερωμένο στο θέμα της απεικόνισης της πληροφορίας στο υπόβαθρο που παρέχει το Google Earth, όπου εμφανίζονται εικόνες από το τελικό αποτέλεσμα της συνολικής διαδικασίας. Ολοκληρώνοντας την παρούσα εργασία, κρίνεται απαραίτητη η ύπαρξη ενός κεφαλαίου το οποίο θα αναφέρεται τόσο στα μελλοντικά βήματα που θα συμβάλλουν στην αξιοποίησή της όσο και στα συμπεράσματα, που όπως ήταν αναμενόμενο, προέκυψαν κατόπιν της ολοκλήρωσής της. Τα παραπάνω περιέχονται στο Κεφάλαιο 5 φιλοδοξώντας τόσο να προτείνουν νέους, ευρύτερους ορίζοντες στον τομέα διαχείρισης κρίσεων όσο και να προβάλλουν το απόσταγμα της συνολικής διαδικασίας που υλοποιήθηκε. Τέλος, ακολουθούν τα Συμπεράσματα και το Παράρτημα όπου παρουσιάζεται η αρχική ομαδοποίηση των στοιχείων τα οποία συλλέχθηκαν σε συνδυασμό με τις πηγές στις οποίες εντοπίζονται. Πρέπει να σημειωθεί, για διευκρινιστικούς σκοπούς, ότι η συγκεκριμένη κατηγοριοποίηση μεταβλήθηκε κατόπιν του εννοιολογικού προσδιορισμού των οντοτήτων οι οποίες χρησιμοποιήθηκαν τελικά στη βάση δεδομένων. Οι τελευταίες σελίδες παραθέτουν τη Βιβλιογραφία, δηλαδή το σύνολο των πηγών που μελετήθηκαν με σκοπό την εξόρυξη της απαιτούμενης πληροφορίας αλλά και τη γενικότερη πληροφόρηση σχετικά με το θέμα διαχείρισης κρίσεων.
description: Flood events are a part of nature. They have existed and will continue to exist. As far as feasible, human interference into the processes of nature should be reversed, compensated and, in the future, prevented. Considering the evolution the approach to natural hazards requires a change of paradigm. One must shift from defensive action against hazards to management of the risk and living with floods, bearing in mind that flood prevention should not be limited to flood events which occur often. It should also include rare events. Structural measures (defense structures) will remain important elements and should primarily focus on the protection of human health and safety, and valuable goods and property. We will have to keep in mind that flood protection is never absolute, and may generate a false sense of security. The concept of residual risk, including potential failure or breach, should therefore be taken into consideration. The present paper proposes a way of approach concerning Natural Hazards Management, based on four general steps. Firstly, it is important to search for the appropriate information by investigating the existing sources which may be past papers, web pages and data provided by specific set up in order to face cases of emergency. Secondly, the next step was to design and construct the appropriate database as an application in MS Access environment in order to insert the collected data. The important task was, not only to arrange the information so that it could be grouped according to the designed entities of the database, but also to create a number of queries so that the structure and the correspondence of the database would be checked. The basic entities used were rules, actions, conditions, requirements, construction type and points of interest. After the procedure described above, it was necessary to work on the field which had to do with the representation of the whole information in Google Earth environment. The point was how the contents of the database would be exported in the appropriate format so as to be compatible with Google Earth. The solution was to use the tool provided by MS Access which gives the user the opportunity to create a code via Visual Basic in order to export the data into a kml file. The exact procedure was the creation of a module in MS Access which when being executed resulted to the creation of a file in kml format containing the data that constituted the answer to a specific query created to this end. Thus, the required file was ready in order to open it by using the Google Earth application.